KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. június 23-i ülésére)

TÁRGY: 
A VÁROSI ALAPFOKÚ MŰVÉSZETOKTATÁSI INTÉZMÉNY PEDAGÓGIAI PROGRAMJÁNAK MÓDOSÍTÁSA
A közoktatásról szóló 1993. évi LXXIX. törvény  (a továbbiakban: Közokt tv.) 44. § (1) bekezdése értelmében a nevelési-oktatási intézményekben  a nevelő-oktató munka nevelési, pedagógiai program szerint folyik. A pedagógiai programot a nevelőtestület fogadja el, és a fenntartó jóváhagyásával válik érvényessé.

A Városi Alapfokú Művészetoktatási Intézmény pedagógiai programját a képviselő-testület 62/2004. számú határozatában 2004. június 23. napján hagyta jóvá. 

Mivel a pedagógiai program érvényessége – a záradék szerint – 2009. június 30. napján lejárt, felkértem az intézmény igazgatóját, hogy kezdje meg dokumentum felülvizsgálatát.

A programot a fenntartóhoz történő benyújtás előtt a nevelőtestület és a szülői munkaközösség véleményezte és elfogadta.

A Közokt. tv. rendelkezése alapján a fenntartó a pedagógiai program jóváhagyása előtt szakértő véleményét köteles beszerezni.

A felkért szakértő a Városi Művészetoktatási Intézmény által elkészített és elfogadott módosított pedagógiai programot írásban véleményezte.

A készült szakvélemény az alábbiak szerint foglalható össze:

A kiskőrösi Város Alapfokú Művészetoktatási Intézmény pedagógiai programját, benne az iskola helyi tantervét a gondos, körültekintő, igényes megfogalmazás jellemzi.

A dokumentum alapja lehet az iskola lehetőségeihez mérten sokszínű, az iskolát használó, a művészeteket tanulni vágyó tanulók színvonalas képzésének.

A program felépítésében, tartalomban és formában kielégíti azokat a törvényi elvárásokat, melyek az oktatásirányítás a különböző törvényekben és rendeletekben az alapfokú művészetoktatás iránt megfogalmaz.

A felkért szakértő az intézmény pedagógiai programját bevezetésre ajánlja.

A felülvizsgálat során megállapítottam, hogy a módosított pedagógiai program megfelel a vonatkozó jogszabályi előírásoknak.

A fentiek alapján javasolom, hogy a Képviselő-testület a Városi Alapfokú Művészetoktatási Intézmény Pedagógiai Programjának módosítását a határozat-tervezetben foglaltak szerint hagyja jóvá.
Kiskőrös, 2010. június 10.

Domonyi László sk.
polgármester

HATÁROZAT-TERVEZET

A Képviselő-testület a közoktatásról szóló 1993. évi LXXIX. törvény 44. § (1) bekezdés felhatalmazása alapján a Városi Alapfokú Művészetoktatási Intézmény Pedagógiai Programját jóváhagyja.

